als_Latn dik_Latn sag_Latn
Media gjermane rreth koalicionit PAN: Ish-shefi i SHIK-ut akuzohet se ka vrarë aktivistë të LDK-së gjatë luftës
Ata kanë caktuar kandidat për kryeministër një person që dyherë ka qenë i hetuar nga Tribunali i Hagës dhe që ka shansat reale për të fituar në zgjedhjet e së dielës. Emri i tij: Ramush Haradinaj. Ai ka qenë njëherësh kryeministër dhe mbi të gjitha komandant i UÇK-së, shkruan nga Lipjani, korrespodenti gjerman për “Neues Deutschland”, Thomas Roser.
Ishte një aleancë që përmes mocionit parlamentar e shkarkuan nga detyra kryeministrin Isa Mustafa në mes të majit. PDK-ja e presidentit Hashim Thaçi tani udhëhiqet nga Kadri Veseli, ish shef i sherbimit sekret të UÇK, SHIK. Ata akuzohen se gjatë Luftës së Kosovës kanë vrarë politikanët rivalë nga rradhët e LDK, përcjell botasot.info.
Megjithatë ka pak gjasa të ndodh që e kaluara e tyre e përbashkët në UÇK të shihet si interes i përbashkët. PDK ka frikë mos e humb pozitat e saj si forca më e madhe, pasi tani ka një aleancë mes LDK dhe nacionalistët e majtë VETËVENDOSJE. Për Haradinaj kjo do ishte mundësia e fundit për të qenë edhe njëherë kryeministër.
Më pas media gjermane tregon se aleanca mes PDK, AAK dhe NISMA kanë parashikuar ngritjen e një ushtrie për Kosovën. Por kushdo që ti fitojë zgjedhjet, situata shihet mjaft pesimiste nga banorët.
“Nëso fiton LDK, PDK ose AAK, janë të njëjta. Unë do fitoj përsëri 150 euro në muaj dhe nëse nuk kam para do filloj të shes gjakun tim,” thotë një mekanik i biçikletave në rrugën Komandant Kumanova. “Këtu nuk ndryshon asgjë. Unë nuk do votoj më kurrë.”
Gjithashtu një baba i katër fëmijëve që udhëton me autobus tregon se me 200 euro në muaj duhet të mbajë familjen. Nga data e pavarësisë nuk ka ndryshuar diçka themelore për banorët e Kosovës. “Ne jemi vetëm të lirë, por çfarë është liria kur ti nuk mundesh të furnizosh as edhe fëmijët tuaj,” e përmbyll ai./Bota sot
als_Latn als_Latn als_Latn als_Latn als_Latn als_Latn als_Latn